CELEX: 62010CJ0019
Language: bg
Date: 2010-07-29 00:00:00
Title: Решение на Съда (осми състав) от 29 юли 2010 г. # Европейска комисия срещу Италианска република. # Неизпълнение на задължения от държава членка - Регламент (ЕО) № 273/2004 и Регламент (ЕО) № 111/2005 - Прекурсори на наркотичните вещества - Контрол и мониторинг в рамките на Съюза - Мониторинг на търговията между Съюза и трети страни - Санкции. # Дело C-19/10.

Решение на Съда (осми състав) от 29 юли 2010 г. — Комисия/Италия
      (Дело C‑19/10)
      „Неизпълнение на задължения от държава членка — Регламент (ЕО) № 273/2004 и Регламент (ЕО) № 111/2005 — Прекурсори на наркотичните вещества — Контрол и мониторинг в рамките на Съюза — Мониторинг на търговията между Съюза и трети страни — Санкции“
      Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 258 ДФЕС; член 12 от Регламент № 273/2004
         на Европейския парламент и на Съвета; член 31 от Регламент № 111/2005 на Съвета) (вж. точки 15—18)
      
      Предмет
      
         
               Неизпълнение на задължения от държава членка — Неприемане в предвидения срок на разпоредбите, необходими за съобразяване с
                  член 12 от Регламент (ЕО) № 273/2004 на Европейския парламент и на Съвета от 11 февруари 2004 година относно прекурсорите
                  на наркотичните вещества (ОВ L 47, стр. 1; Специално издание на български език, 2007 г., глава 15, том 10, стр. 183) и член 31
                  от Регламент (ЕО) № 111/2005 на Съвета от 22 декември 2004 година за определяне на правила за мониторинг на търговията между
                  Общността и трети страни в областта на прекурсорите (ОВ L 22, 2005 г., стр. 1; Специално издание на български език, 2007 г.,
                  глава 15, том 13, стр. 114)
               
            Диспозитив
      
         
                  1)
               
               
                  
               
               
                  	Като не е приела националните мерки, необходими за привеждане в действие, от една страна, на член 12 от Регламент (ЕО) № 273/2004
                     на Европейския парламент и на Съвета от 11 февруари 2004 година относно прекурсорите на наркотичните вещества и от друга страна,
                     на член 31 от Регламент (ЕО) № 111/2005 на Съвета от 22 декември 2004 година за определяне на правила за мониторинг на търговията
                     между Общността и трети страни в областта на прекурсорите, Италианската република не е изпълнила задълженията си, произтичащи
                     от посочените регламенти.
                  
               
            
         
                  2)
               
               
                  
               
               
                  	Осъжда Италианската република да заплати съдебните разноски.